הסודות הגדולים והמלוכלכים של הסוכנות להגנת הסביבה האמריקאיתEnergy Tribune
HomeFeaturedNorth AmericaSouth AmericaEurope Russia Eastern Mediterranean Greece/CyprusAfricaAsia China Middle EastOceaniaNuclear הסודות הגדולים והמלוכלכים של הסוכנות להגנת הסביבה האמריקאית
by: AYarkoni	Posted date: November 14, 2012
הסוכנות להגנת הסביבה האמריקאית (EPA) נתונה בימים אלו לעתירות כנגדה בבית המשפט הפדרלי.
תוך שהיא ממשיכה להתנהג כמו ארגון אופ”ק, כעריצה מוגנת מפני כל עונש וחוטאת בחטא ההיבריס, ה-EPA ממשיכה בעיקשות להצר את צעדיו של הכוח המניע לכלכלה האמריקאית – מגזר האנרגיה – על ידי שימוש בסחבת בירוקרטית. יתרה מזו, רק בחודש זה הסוכנות הודיעה על מענקים ממשלתיים נוספים לכל פלוני שיטען שיש ביכולתו לעשות “צדק סביבתי” – יהא אשר יהא. אף שלמנהיגי אופ”ק מופנית שנאה רבה, הם לפחות יצרו משהו מועיל. אותו דבר לא יכול להיאמר על הגוף שנבחר בצורה לא דמוקרטית, הסוכנות הכאילו ממשלתית, ה-EPA.
ה-EPA כבר שקועה עמוק בתוך הבוץ גם בבית המשפט הפדרלי וגם בקונגרס בשל אירוע שבו לכאורה נערכו ניסויים לא חוקיים על בני אדם במהלך העשור האחרון. מתוקף חוק חופש המידע נמסר כי הסוכנות מואשמת בחשיפת מאות אנשים במהלך העשור האחרון לחשיפה ברמות גבוהות במיוחד של זיהומי אוויר, כולל פליטות סולר וזיהום חלקיקי הידוע כ-PM2.5. הניסוי נערך באוניברסיטת צפון קרוליינה, בביה”ס לרפואה. לא בדיוק מה שהיינו מצפים מהסוכנות שאמורה ‘להגן ולשרת’.
האתר המצוין של סטיב מילוי – ג’אנק סיינס – חושף צדדים מעניינים בסיפור, תוך שהוא מתעלם מהמדיה המיינסטרימית. מילוי מסביר כי “רבים מהמשתתפים בניסוי היו בעלי ליקויי בריאות: סובלים מאסטמה, בעלי סימפטומים מטבולים, וזקנים (עד גיל 75). בשל הקושי הכלכלי בו היו נתונים, הם נרשמו לניסוי תמורת 12 דולרים בשעה”. כפי שמילוי מציג, ה-EPA החלה להטיל הגבלות על פליטות PM2.5, מרכיב עיקרי בפליטות ממנועי דיזל ב-1997, לאחר שנמצא שחשיפה ארוכת טווח עשויה להיות פטאלית. מנהלת ה-EPA, ליסה ג’קסון, אפילו העידה לפני הקונגרס בספטמבר 2011 כי “חומר חלקיקי גורם למוות בטרם עת. זה לא גורם לך להיות חולה. ישנה סיבתיות ישירה לכך שתמות בגיל צעיר יותר ממה שהיית אמור.” ה-EPA הטיל תקנות מחמירות בנוגע ל-PM2.5, כולן מבוססות על ההחלטה הנחושה שהם בעצמם החליטו בעקבות הניסוי – שחומר זה הורג.
כשהממשל של רונלד רייגן מצא שאחד המשרדים ערך בזמנו ניסויים דומים בשם המדע, הוא נקט בפעולה מידית ואסר אותם. שום פעולה כזו לא ננקטה עד כה במקרה של EPA. אך אם החוק הפדרלי ימצא את ה-EPA כפושעת הראויה לעונש, בהחלט יתכנו הליכים בהמשך. ומקרה זה לבדו מעורר עוד שד מעניין מבחינה אידיאולוגית: כיצד זה שהמהנדסים השמאלניים-חברתיים – אלו שקוראים בקול הרם ביותר לפעול למען טובת ‘האנשים’ – כה בקלות נגררים להתייחס ל’אנשים’ כמו עכברושים במעבדה? זוהי פילוסופיה מוסרית לא כל-כך רחוקה מזו של גרמניה הנאציונל סוציאליסטית שגם טענה שפעלה לטובת “הטוב יותר”.
בעוד שתוצאות המשפט הפדרלית טרם נקבעו, מחקר חדש מוכיח עוד חדשות רעות עבור ה-EPA. הדיווח שכותרתו: “השלכות כלכליות לתקנות חדשות וצפויות של ה-EPA פוגעות במגזר החשמל”, טוען שתקנות ה-EPA הפוגעות בתעשיית הפחם עשויות לעלות באובדן 1.5 מיליון מקומות עבודה במהלך כהונת הנשיא הקרובה. אפילו דמוקרטים במערב וירג’יניה הביעו זעם על הסוכנות לגבי איום רציני פוטנציאלי למקומות העבודה של הכורים במדינה. הדו”ח שנערך ע”י איגוד המחקר הלאומי לכלכלה בשם הקואליציה האמריקאית לחשמל פחמי נקי, הזהיר שתקנות ה-EPA הפוגעות בחשמל הנוצר על-יד פחם עשויות לעלות לתעשייה בין 200 ל-220 מיליארד דולרים בין 2013 ל-2034. עלויות כה גבוהות אלו, משמעותן על-פי הדו”ח, שתקנות ה-EPA יביאו באופן ישיר לביטול יכולת יצור חשמל מפחם של בין 54,000 ל-69,000 מגה וואט. וזה יוביל לאיבוד 1.5 מיליון מקומות עבודה במהלך 4 השנים הקרובות בלבד. בשעה שהדו”ח נכשל להכיר בהשפעה של המעבר מתחנות פחמיות לתחנות המונעות בגז טבעי בארה”ב, הוא בכל זאת מציג נתונים מדאיגים ורציניים.
תקנות ה-EPA מתרכזות בהשפעות סביבתיות ובמיוחד בקיצוץ פליטות הפחמן. אך העובדה הפשוטה היא שהפליטות בארה”ב צנחו משמעותית בשנים האחרונות בעקבות המעבר לגז הטבעי בשל המחירים הזולים של גז טבעי תוצרת בית וללא קשר לשום תמיכה מתקנות ה-EPA . יתר על כן, ה-EPA רואה בפחם ובפליטות שהוא מייצר, את האויב מספר אחד לציבור. אך היא רחוקה מלהשיג את מטרתה. יותר ויותר פחם מתוצרת ארה”ב מיוצא כיום לאירופה. בעוד תקנות ה-EPA כיוונו להטלת מחירים גבוהים על פליטות שמקורם בפחם האמריקאי במטרה להפחית פליטות גלובליות, מסתבר שבסופו של דבר הפליטות פשוט מיוצאות למקום אחר בעולם.
וכעת, אנו מגיעים למזימה האחרונה של הסוכנות שרוצה לחלק 1.5 מיליון דולר כמענק ממשלתי על-מנת לקדם “צדק סביבתי” ולסייע למקומות עבודה חדשים מ”תעשיית הצווארון הירוק”.
אה כן, אולי אתם זוכרים איך “תקווה ושינוי” קידמו מיליונים של מקומות עבודה ירוקים? בדיוק כמו חלום ההיתוך הקר והמכוניות החשמליות, נראה שמקומות העבודה הירוקים לעולם יישארו ‘הדבר הגדול הבא’. בכל אופן, הודות למחלקת הצדק הסביבתי של ה-EPA, מענקים עד סכום של 30,000 דולרים ניתנים לכל מי שיטען שהוא ייסד “חברה בריאה, ברת קיימא וירוקה” או יצר “מקומות עבודה של הצווארון הירוק”.
מי קובע מה כן ומה לא נחשב כ-”צדק סביבתי” – זו כמובן תמשיך להיות מחלוקת חריפה, ואף אידיאולוגית. אך בואו נודה בזה, הסוכנות שלא נבחרה באופן דמוקרטי – ה-EPA – שאחראית לניסיונות מסוכנים בבני אדם, שמטילה סחבת בירוקרטית ממניעים פוליטיים על התעשייה, ושעוד מעניקה מימונים ממשלתיים בלתי נגמרים – היא בקושי סוכנות ממשלתית המקיימת את תכליתה.